b"\n_START_ARTICLE_\nInjecci\xc3\xb3 de combustible\n_START_PARAGRAPH_\nLa  injecci\xc3\xb3 de combustible  \xc3\xa9s un sistema d'alimentaci\xc3\xb3 de motors de combusti\xc3\xb3 interna, alternatiu al carburador en els motors d'explosi\xc3\xb3, que \xc3\xa9s el que usen pr\xc3\xa0cticament tots els autom\xc3\xb2bils europeus des de 1990, a causa de l'obligaci\xc3\xb3 de reduir les emissions contaminants i perqu\xc3\xa8 sigui possible i durador l'\xc3\xbas del catalitzador a trav\xc3\xa9s d'un ajust \xc3\xb2ptim del factor lambda._NEWLINE_El sistema d'alimentaci\xc3\xb3 de combustible i formaci\xc3\xb3 de la barreja complementa en els motors Otto al sistema d'encesa del motor, que \xc3\xa9s el que s'encarrega de desencadenar la combusti\xc3\xb3 de la barreja aire/combustible._NEWLINE_Aquest sistema \xc3\xa9s utilitzat, obligat\xc3\xb2riament, en el cicle del di\xc3\xa8sel des de sempre, ja que el combustible ha de ser injectat dins de la cambra en el moment de la combusti\xc3\xb3 (encara que no sempre la cambra est\xc3\xa0 sobre el cap del pist\xc3\xb3). _NEWLINE_En els motors de gasolina actualment est\xc3\xa0 desterrat el carburador a favor de la injecci\xc3\xb3, ja que permet una millor dosificaci\xc3\xb3 del combustible i sobretot des de l'aplicaci\xc3\xb3 del comandament electr\xc3\xb2nic per mitj\xc3\xa0 d'un calculador que utilitza la informaci\xc3\xb3 de diversos sensors col\xc2\xb7locats sobre el motor per manejar les diferents fases de funcionament, sempre obeint les sol\xc2\xb7licituds del conductor en primer lloc i les normes d'anticontaminaci\xc3\xb3 en un segon lloc."